Chlamydopsinae

se systematisk inndeling

Chlamydopsinae er en gruppe (underfamilie) av biller som tilhører familiegruppen stumpbiller (Histeridae). Denne underfamilien forekommer ikke i Norge.

Utseende 
Små, gjerne nokså knudrete stumpbiller. Kroppen er tett og kraftig punktert, ofte med påfallende knøler eller andre ujevnheter, noen ganger med påfallende, kraftig børstehår, særlig med forhjørnene av dekkvingene. Antennene sitter festet høyt oppe på hodet, over fasettøynene. Det første antenneleddet er kraftig utvidet og kan foldes som et lokk over hodet.

Levevis 
Denne grupen er såkalte inkviliner, som lever i reirene til sosiale insekter, som oftest maur. På grunn av det skjulte leveviset er det ikke så mye man vet om dem, de fleste artene blir sjelden funnet.

Utbredelse 
De fleste kjente artene lever i Australia, men gruppen er vidt utbredt i Sørøst-Asia (vest til India) og den vestlige delen av Oseania.

Systematisk inndeling 

 Ordenen biller, Coleoptera
 Underordenen Polyphaga
 Overfamilien stumpbiller (Histeroidea)
 Familien stumpbiller, Histeridae Gyllenhal, 1808
 Underfamilien Chlamydopsinae Bickhardt, 1914
 Slekten Ceratohister Reichensperger, 1924
 Slekten Chlamydonia Caterino, 2006
 Slekten Chlamydopsis Westwood, 1869
 Slekten Ectatommiphila Lea, 1914
 Slekten Eucurtia Mjöberg, 1912
 Slekten Eucurtiopsis Silvestri, 1926
 Slekten Gomyopsis Dégallier, 1984
 Slekten Kanakopsis Caterino, 2006
 Slekten Orectoscelis Lewis, 1903
 Slekten Papuopsis Caterino & Dégallier, 2007
 Slekten Pheidoliphila Lea, 1914
 Slekten Quasimodopsis Caterino & Dégallier, 2007
 Slekten Teretriopsis Caterino & Dégallier, 2007

Referanser

Kilder 
 Caterino, M.S. 2002. Chlamydopsinae på Tree of life

Eksterne lenker 
 

Biller
Biller formelt beskrevet i 1914
Stumpbiller
Dyr formelt beskrevet av Heinrich Bickhardt